અત્રે ઉલ્લેખનીય છે કે હજુ મંગળવારે અમદાવાદમાં જાન્યુઆરી મહિનામાં પડેલી ગરમીએ છેલ્લાં ૧૦ વર્ષનો રેકોર્ડ તોડતાં ૩૪.૮ ડિગ્રી મહત્ત્મ તાપમાન નોંધાયું હતું. જમ્મુ-કાશ્મીર સહિતના સમગ્ર ઉત્તર ભારતમાં કાતીલ ઠંડીનું મોજું ફરી વળ્યું છે. અનેક સ્થળોએ બરફવર્ષાથી સામાન્ય જનજીવન ઠપ થયું છે. તેમ છતાં ગુજરાતમાં અચાનક ઠંડી ગાયબ થઈને ગરમીવાળું વાતાવરણ થયું હતું પરંતુ ઉત્તર રાજસ્થાન અને દક્ષિણ રાજસ્થાનમાં ફેલાયેલા અપર એર સરક્યુલેશનના કારણે ચિત્ર પલટાયું છે.